Udhëheqësit e Kosovës nënshkruajnë dokumentin e Kushtetutës
Dokumenti, i cili shënon një ngjarje me rëndësi historike, pritet të hyjë në fuqi më 15 qershor 2008
Ky dokument pritet që gjatë ditëve të ardhshme të miratohet nga Parlamenti i Kosovës, ndërsa do të hyjë në fuqi më 15 qershor të këtij viti. Më herët ajo është nënshkruar nga përfaqësuesi civil ndërkombëtar Piter Faith, i cili ditën e sotme e vlerësoi me rëndësi historike për Kosovën. Zoti Faith tha se "", tha zoti Faith. Presidenti I Kosovës Fatmir Sejdiu tha se Projekt-kushtetuta e Republikës së Kosovës dëshmon edhe një herë përkushtimin e institucioneve dhe të popullit të saj për të zbatuar në tërësi propozimin e Martti Ahtisaarit, dhe në veçanti dispozitat që kanë të bëjnë më liritë dhe të drejtat e komuniteteve pakicë në Kosovë, të drejta të patjetërsueshme e të pacenueshme dhe që janë bazë e rendit kushtetues dhe juridik të Republikës së Kosovës. “”, tha presidenti Sejdiu. Kryeministri I vendit, Hashim Thaçi, tha se me veprimin e sotëm është legjitimuar akti i shpalljes së Kosovës shtet i pavarur, sovran e shumetnik. “”, tha kryeministri Thaci. Kryetari i Parlamentit të Kosovës Jakup Krasniqi tha se kushtetuta është akt kulmor politik e juridik i shtetit të Kosovës. “Është e natyrshme që është hartimin e kësaj kushtetute, kompromisi e përshkon si një fill i kuq. Është ky kompromis që i ka hapur të gjitha portat e së ardhmes për këtë vend dhe qytetarët e saj. Në politikë, kompromisi legjitimon lirinë, paqen, zhvillimin”, tha zoti Krasniqi Nënshkrimi i kushtetutës ndodhi më pak së dy muaj pas shpalljes së pavarësisë së Kosovës që u prit me zemërim nga Beogradi dhe serbët lokal. Pavarësia është njohur deri tash nga 38 vende të botës në mesin e të cilave Shtetet e Bashkuara të Amerikës dhe vendet kryesore të Bashkimit Evropian. //iç//